„ Samtökin ’ 78 , Hinsegin dagar og Trans Ísland hafa óskað eftir fundi með lögreglustjóranum á höfuðborgarsvæðinu vegna handtöku í aðdraganda gleðigöngunnar s.l. laugardag . “ Þetta segir í færslu á Facebook Samtakanna . „ Félög hinsegin fólks líða hvorki ofbeldi né annað misrétti og leggja því áherslu á að mál þetta verðið skoðað ofan í kjölinn , “ segir í færslunni . „ Það er allra hagur að hinsegin fólki finnist það geta leit að til lögregluyfirvalda og upplifi að tekið sé á þeirra málum af virðingu og nærgætni , en það hefur því miður ekki alltaf verið raunin . Þess vegna vilja félögin einnig ræða möguleg skref í von um að lögreglan verði hinseginvænni . ” Elínborgar Hörpu Önundardóttur , meðlimur samtakanna No Borders Iceland , var handtekinn á Gleðigöngunni í Reykjavík síðast liðinn laugardag . Ástæðan sem lögreglan gaf upp fyrir handtökunni er að Elínborg hafi óhlýðnast fyrirmælum . Þá hafi lögreglan grunað hana um að skipuleggja mótmæli í göngunni . Elínborg sagði í samtali við Vísiað engin mótmæli hafi verið fyrirhuguð , hvorki af hennar hálfu né No Borders-samtökunum . Þá hafi ekkert legið að baki því að hún hafi verið handtekin , annað en það að lögreglan kannaðist við hana . Oddviti Pírata fundaði með lögreglustjóra í dag Dóra Björt Guðjónsdóttir , oddviti Pírata og formaður mannréttinda - , nýsköpunar - og lýðræðisráðs Reykjavíkurborgar , kallaði Sigríði Björk Guðjónsdóttur , lögreglustjóra Reykjavíkur , á fund ráðsins í dag . Fundurinn var haldinn í kjölfar kvartana yfir framgöngu lögreglu á SecretSolstice og Hinsegin dögum samkvæmt fréttatilkynningu frá Pírötum . „ Mannréttinda - , nýsköpunar - og lýðræðisráð Reykjavíkurborgar fer með eftirlit með því að mannréttindi og borgaraleg og lýðræðisleg réttindi borgarbúa séu virt þvert á stjórnsýslu Reykjavíkurborgar og á viðburðum með aðkomu Reykjavíkurborgar , “ segir í tilkynningunni . „ Því var ákveðið að fylgja þessum málum eftir með því að fá kynningu lögreglu og koma ábendingum á framfæri . “ Dóra Björt segir að „ Virðing fyrir borgararéttindum er hornsteinn lýðræðisins . Lögreglan hefur einkarétt á beitingu valds gagnvart þegnum okkar lýðræðissamfélags og gríðarlega mikilvægt er að vel sé farið með það vald til að halda trausti borgarbúa á löggæslukerfinu og réttarríkinu sem slíku . “